Μπορεί στη Γερμανία ο Βόλφανγκ Σόιμπλε να ετοιμάζεται να μειώσει την φορολογική επιβάρυνση των Γερμανών κατά 6,3 δισεκατομμύρια μέσα στο 2017 η ελληνική κυβέρνηση, βάσει της «Συμφωνίας» προβλέπει την είσπραξη επιπλέον 2,5 δισ. από τους ήδη γονατισμένους Έλληνες φορολογούμενους.

Τα επιπλέον έσοδα που θέλει το ελληνικό δημόσιο προβλέπουν μειώσεις στο αφορολόγητο μισθωτών και συνταξιούχων, αυξήσεις στους συντελεστές φορολόγησης εισοδήματος των μισθών, συντάξεων, ακινήτων και γεωργικής δραστηριότητας αλλά και αυξήσεις στους ειδικούς φόρους κατανάλωσης σε καύσιμα, τσιγάρα και μπίρα. Από τη «δαγκάνα» της επιβααρρυμένης φορολογίας δεν γλιτώνουν ούτε οι ελεύθεροι επαγγελματίες που θα πρέπει να πληρώσουν αυξημένη προκαταβολή φόρου (κάτι που το 2017 θα ισχύσει και για τους αγρότες). Νέοι φόροι έρχονται σε καφέ, ηλεκτρονικά τσιγάρα, συνδρομητική τηλεόραση και σταθερή τηλεφωνία ενώ καταργείται πλέον η έκπτωση κατά 30% στον συντελεστή ΦΠΑ σε όλα τα νησιά του Αιγαίου.

Η αύξηση του βάρους στους μισθωτούς και συνταξιούχους έρχεται με την μείωση του αφορολόγητου όριου από τα 9.545 ευρώ στα 8.636 ευρώ το οποίο ανεβαίνει στα 9.090 ευρώ με δύο προστατευόμενα τέκνα ενώ πιο επιθετικός είναι πλέον και ο τρόπος υπολογισμού του φόρου εισοδήματος και της ειδικής εισφοράς αλληλεγγύης επί των μισθών και των συντάξεων.

Οι φόροι του προϋπολογισμού για το 2017